RABBI STEWART WINOGRAD Juutalaisen kansan herääminen 2/2
Shalom Jerusalemista! Nimeni on Stewart Winograd.
Olen messiaaninen juutalainen rabbi. Tässä on vaimoni, Chantal.
Shalom!
Hän on Montrealista, Quebecistä Kanadasta.
Jumala kutsui meidät ja neljä lastamme Valko-Venäjälle, -
jossa asuimme 12 vuoden ajan, -
niittämään juutalaista sadonkorjuuta ja palvelemaan valkovenäläisiä.
Istutimme Minskiin seurakunnan, jossa on yli 250 jäsentä.
Muualle maahan perustimme kolme seurakuntaa. Meillä on näky 7:stä.
Tahdon kerrata hieman historiaa.
Vuonna 1995, kun saimme kutsun, -
Valko-Venäjällä oli kaaos. Se oli entistä Neuvostoliittoa.
Ihmiset elivät köyhyydessä. Monille juutalaisille selviytyminen teki tiukkaa
Heillä oli erittäin pienet tulot.
Jumala alkoi synnyttää vaimoni kautta -
laupeudentyötä, humanitaarista työtä, -
jota kutsumme Project 58:ksi. Nimi tulee Jes. 58:sta, -
jossa meitä kutsutaan palvelemaan köyhiä, varattomia ja sorrettuja.
Chantal, kertoisitko, mitä Jumala alkoi tehdä sinun ja tiimien kautta?
Jumala nosti tiimejä Project 58 -työmme kautta.
Palaan alkuaikoihin. Kun saavuimme Valko-Venäjälle, -
tiesin, että meidät on kutsuttu Israelin huoneen paimeniksi -
tekemään paikallisista juutalaisista opetuslapsia.
Köyhyys, jota kohtasin, järkytti minua, -
samoin monien valkovenäläisten ahdinko.
Kun kävin kaupassa, näin lapsia kerjäämässä.
Köyhät vanhukset yrittivät saada kokoon muutaman roposen, -
jotta he voisivat ostaa leivän.
Muistan, miten yhtenä päivänä tarpeet tuntuivat musertavilta.
Yritin auttaa sen, minkä pystyin, mutta tuntui, että tarpeita on paljon.
Meillä oli täysi työ siinä, että toimme ihmisiä Herran luo.
Voimme kertoa heille Herrasta ja Jumalan rakkaudesta, -
mutta ellemme auta heitä heidän fyysisissä tarpeissaan, -
tuntuu, ettemme julista täyttä evankeliumia.
Herra laski taakan sydämeeni.
Aloin pohtia, miten voin auttaa. Minulla ei ollut mitään annettavaa.
Muistan selvästi, miten Herra sanoi: -
"Avaa kätesi ja anna se, mitä minä annan sinulle.
Auta yhtä ihmistä kerrallaan. Huomaat, että se alkaa vaikuttaa."
Aloin jakaa siitä vähästä, mitä minulla oli.
Avasimme kätemme ja aloimme auttaa köyhiä ja varattomia.
Jumala alkoi antaa yhteyksiä avustus- järjestöihin, jotka toimittivat apua.
Hän toi työyhteyteemme ihmisiä, jotka halusivat auttaa ohjelmiemme kautta -
orpo- ja vanhustyössä.
Tahdon kertoa, miten työ koteihinsa sidottujen ikäihmisten parissa alkoi.
Elettiin muistaakseni vuotta 1997.
Eräs nainen tuli uskoon seura- kunnassamme. Hän alkoi kasvaa
Hän kävi erään vanhuksen luona. Miehen nimi oli Israel...
Mihail Israelovitš.
Hän oli ollut vuoteenomana neljän vuoden ajan.
Hän oli saanut aivohalvauksen. Hän ei pystynyt huolehtimaan itsestään.
Hänellä oli sukulaispoika, joka kävi auttamassa silloin tällöin.
Mihail oli täysin riippuvainen ulkopuolisten avusta.
Uskova nainen alkoi käydä hänen luonaan ja puhua Herrasta.
Hän kuului seurakuntaamme.
Hän kertoi miehelle Jeesuksesta. Mies tuli uskoon.
Mies halusi saada kasteen.
Silloin kuulimme hänestä. Nainen tuli luoksemme ja kysyi, -
voisivatko seurakuntamme miehet mennä vanhuksen luo -
järjestämään upotuskasteen.
Nainen on babuška, isoäiti. Hän sanoi: "Harjoitan kaikkia opetuksianne.
Rakastan Mihailia. Hän oli aluksi ilkeä.
Ajoin hänestä ulos demonit. Hän otti viimein Herran vastaan.
Voisitteko kastaa hänet kylpyammeessa? Hän ei kävele."
Seurakunnastamme meni sinne tiimi.
He kastoivat hänet. Kun hän nousi kylpyammeesta, -
hän sanoi: "En halua kenenkään auttavan minua."
Kukaan ei rukoillut erityisesti hänen parantumisensa puolesta, -
mutta hän uskoi, että kun hän käy upotuskasteella, -
Jumala parantaa hänet.
Hän uskoi parantumiseen. Hän alkoi kävellä.
Se oli torstai. Seuraavana sapattina hän tuli jumalanpalvelukseen.
Hän oli eturivissä. Hän tanssi huojuen puolelta toiselle ja taputti.
Koko hänen vasen puolensa oli ollut halvaantunut.
Hän ei edes pystynyt nousemaan vuoteestaan. Nyt hän käveli.
Hänkin tuli jumalanpalvelukseen aina ajoissa.
Hän oli silloin 79.
Suunnilleen niillä paikkeilla.
Osoitimme hänelle rakkautta. Hän pystyi kävelemään loppuikänsä.
Olimme hänen perheensä. Hautasimme hänet.
Muistan aina sen hetken, kun aioimme nostaa hänet kylpyammeesta. "Ei!"
Hänellä oli siihen usko. Hän kutsui sitä vesitoimenpiteeksi.
Hän sanoi: "Aion kävellä vesitoimenpiteen jälkeen."
Emme rukoilleet, mutta Jumala paransi hänet yliluonnollisesti.
Samanlaisia parantumisia oli muitakin. Ne vahvistivat uskoani.
Aloin sitten miettiä, montako Mihailin kaltaista ihmistä on.
He ovat jumissa kotonaan. He eivät voi tulla luoksemme, -
vaikka jakelisimme kuinka kivoja kutsuja tahansa radiossa tai muualla.
Meidän on mentävä heidän luokseen. Meidän on etsittävä heidät, -
pidettävä heistä huolta ja johdettava heidät Herran luo.
Herra etsii heistä jokaista.
Hän antaa yksinäiselle kodin, sanotaan Psalmissa.
Se raamatunjae puhutteli sydämiämme.
Tiesimme, että mispochamme, seurakuntamme, oli perhe.
Niin alkoi Chesed-kotihoitomme.
Työn aloitti yksi eläkeläisnainen seurakunnastamme.
Kysyin, jaksaako hän käydä koteihinsa sidottujen vanhusten luona.
Ehkä he tarvitsivat apua siivouksessa tai kaupassa käymisessä.
Hän sanoi haluavansa alkaa ryhtyä siihen.
Kun hän aloitti, oli pääsiäisen tienoo.
Hän järjesti erään vanhuksen luona seder-aterian.
Hän teki tosi hyvää työtä. Tiimiin liittyi monia ihmisiä.
Olemme auttaneet satoja koteihinsa sidottuja ikäihmisiä -
ja myös vammaisia. Jumala on käyttänyt meitä valtavalla tavalla.
Monet, joita autoimme, eivät aluksi olleet pelastuneita.
He olivat yksinäisiä ja kärsivät.
Usein heillä haisi pahalta. He eivät pystyneet huolehtimaan itsestään.
Valko-Venäjällä ei ole hoitokoteja. He eivät saaneet mistään hoitoa.
Tiimimme vei heille Jeshuan valon.
Taloon tuli uusi tuoksu.
Tapauksista lähes 90 prosentissa Jeshuan rakkaus kosketti heitä niin, -
että he antoivat elämänsä Hänelle.
Rakastamme ihmisiä Jumalan valtakuntaan yksi kerrallaan.
Mieleeni tulee vierailuni Valko-Venäjällä helmikuussa 2014.
Tanja johtaa alaisuudessasi Chesed- työtä. "Chesed" tarkoittaa armoa.
Hän pyysi, että menisin tapaamaan Mishaa.
Hän on holokaustista selvinnyt. Hän oli saanut meiltä apua vuosien ajan.
Hän on satavuotias. Hänen mielensä on terävä, mutta terveys alkaa pettää.
Kun menin Mishan luo, hänen sydämensä oli valmis.
Hän otti Jeshuan vastaan Messiaana ja Herrana.
Tanja vahvisti sen muutaman päivän kuluttua.
Muutaman viikon kuluttua Misha siirtyi pois luotamme.
Hän odotti sata vuotta Messiaansa tapaamista -
ja muutti sitten ikuiseen kotiin Jeshuan luo.
Se oli ihmeellistä. Olen kiitollinen Herralle, -
että saamme tavata heitä heidän kodeissaan -
ja rakastaa heitä niin kuin Hän rakastaa heitä.
Tahdon kertoa hieman työstämme holokaustista selvinneiden parissa.
Olemme rakastaneet holokaustista selvinneitä 18 vuotta Valko-Venäjällä.
Olemme onnistuneet rakentamaan luottamusta.
Heistä monet ovat jo tulleet Jumalan valtakuntaan -
ja seurakuntamme jäseniksi. Sen ansiosta ovet ovat nyt avoinna.
Voimme vierailla vapaasti yli sadan holokaustista selvinneen kotona.
Joka pääsiäinen, rosh hashana eli uusivuosi ja hanukka -
Reach Initiativen työntekijät ja vapaaehtoiset -
vievät holokaustista selvinneiden koteihin ruokakoreja, -
jossa on kipeästi tarvittuja ruokatuotteita.
Tällainen käytännön anteliaisuus ja laupeudentyö -
avaavat heidän sydämiään.
Monet ovat jo tulleet Jumalan valtakuntaan. Monet ovat lähellä.
Jatkakaa rukouksia kanssamme heidän pelastumisensa puolesta.
Heistä monet ovat elämänsä ehtoopuolella.
Olemme sitoutuneet pitämään heistä huolta, -
kunnes he siirtyvät pois luotamme.
Tahdomme heidän lähtevän täältä tuntien Vapahtajansa Jeshuan.
Valko-Venäjällä on orpo-ongelma.
Orpoja on yli 30 000.
Koko maassa asukkaita on hieman yli yhdeksän miljoonaa.
Useimmiten orvolla on jompikumpi vanhemmista elossa, -
mutta tämä on menettänyt huoltajuuden -
alkoholi- tai huumeriippuvuuden takia tai ei voi muusta syystä pitää lasta.
Orpokodit ovat tupaten täynnä lapsia ja nuoria.
Sen jälkeen kun nuori lähtee orpokodista, -
hän ei kykene sijoittumaan yhteiskuntaan.
Vain noin joka kymmenes pystyy sijoittumaan yhteiskuntaan.
Loput päätyvät rikollisuuteen, päihderiippuvuuteen -
ja prostituutioon.
Orpotyömme pyrkii "Löydetty suunta" -ohjelmamme kautta -
muuttamaan näitä tilastoja.
Meillä on kaksi työmuotoa.
Ensiksikin työskentelemme noin 14-vuotiaiden nuorten parissa.
Autamme heitä tekemään oikeita päätöksiä tulevaisuuden suhteen.
Nimitämme heille mentoriksi uskovan seurakunnastamme -
tai muista seurakunnista.
Mentori ohjaa heitä ratkaisevien kasvuvuosien läpi -
ja auttaa heitä tekemään hyviä valintoja elämässään.
Haluamme heidän lopulta ottavan vastaan Messiaansa, -
koska tiedämme, että jos he tuntevat Herran, Jumala johdattaa heitä -
ja he ovat hyvissä käsissä.
Nimeämme heille myös tutoreita, jotka auttavat varustamaan heitä, -
jotta he pystyvät valitsemaan ammatin.
Valko-Venäjän orvoista valtaosalla ei ole sitä mahdollisuutta.
He eivät pysty kouluttautumaan pitkälle.
Olemme innoissamme tästä työstä.
Se on alkanut pienestä, -
mutta se on jo nyt muuttanut mukana olevien nuorten elämää.
Se on hieno työmuoto.
Tahdon muistuttaa katsojia siitä, -
että palvelujärjestömme tekee vuosittain matkan.
Sille pääsee mukaan 12 henkilöä.
Sen nimi on "Matka Itä-Euroopan juutalaisuuteen".
Lisätietoa on kotisivuillamme.
Matkalla käymme Puolassa ja tutustumme Auschwitz-Birkenauhun -
ja Schindlerin tehdasmuseoon. Siellä suremme yhdessä.
Sitten menemme Valko-Venäjälle.
Saamme todistaa parantavaa työtä, osallistua ja palvella -
sekä tuoda parantavaa Jumalan työtä juutalaisille ja muille.
Saatte palvella holokaustista selvinneitä heidän kodeissaan -
sekä myös orpolapsia orpotyömme kautta.
Kutsumme teidät lämpimästi mukaan vuosina 2014 ja 2015.
Tilaisuus palvella holokaustista selvinneitä ei jatku ikuisesti.
Jos asia puhuttelee sinua, ota yhteyttä meihin.
Tahdon kertoa vielä orpotyömme toisesta työmuodosta.
Autamme pikkulapsia, jotka otetaan huostaan kodeistaan.
Joskus heitä löydetään metsistä hylättynä, -
tai vanhemmat jättävät heidät.
Heidät viedään sairaalaan tartuntatautien takia.
He joutuvat jäämään sinne, -
kunnes paperityöt ja oikeusjutut saadaan valmiiksi.
He saattavat joutua viettämään siellä kuukausia.
Sairaalassa he eivät saa erityishoitoa.
Kukaan ei valvo, kehittyvätkö he ja onko heidän hyvä olla.
Se on sairaala. Siellä on vain sairaanhoitajia ja lääkäreitä.
Lapset eivät saa juuri mitään huomiota. Se on tosi surullista.
Usein huoneessa on esimerkiksi kaksivuotias lapsi.
Hän on pinnasängyssä, josta hän ei pääse pois.
He ovat yksin karussa huoneessa. He ovat koko päivän yksin.
Viiden viime vuoden ajan -
työntekijämme ovat käyneet sairaalassa viikon jokaisena päivänä -
pitämässä lapsia sylissä, rukoilemassa heidän puolestaan, -
auttamassa heitä kehittymään, lukemassa heille, -
nukuttamassa ja ruokkimassa heitä -
ja auttamassa heitä vaikeassa siirtymävaiheessa, -
jotta he voisivat paremmin ja voittaisivat surun.
Näemme, miten se on vaikuttanut lapsiin.
Työ on lähellä sydäntäni.
Olen iloinen, että voimme tehdä sitä.
Asuimme Valko-Venäjällä 12 vuoden ajan.
Teimme opetuslapsia, varustimme uskovia ja kasvatimme johtajia.
Valvomme työtä siellä edelleen, -
mutta vuonna 2007 Jumala kutsui meitä uudelle kentälle, Intiaan.
Vuosittain yli 50 000 israelilaisnuorta vierailee Intiassa.
Heistä moni etsii vastauksia elämän kysymyksiin hengellisyydestä.
Vuonna 2007 aloitimme Operaatio Jakov -työn.
Se keskittyy palvelemaan israelilaisnuoria Intiassa ja Nepalissa.
Se rakentaa myös verkostoa Israelissa, -
jotta työ jatkuisi läpi vuoden -
ja saisimme tuoda sisään nuorten israelilaisetsijöiden kypsyvää satoa.
Chantal, kerrotko, miten Jumala alkoi työstää sitä sydämessämme?
Tietoomme tuli vuonna 1999, -
että monet nuoret israelilaiset lähtivät asepalveluksen jälkeen Intiaan.
Puhuimme heidän kanssaan Israelissa.
He kertoivat etsivänsä totuutta. Jotkut sanoivat löytäneensä sen.
Oli todella surullista, mitä he olivat löytäneet: -
Aabrahamin lapset olivat löytäneet totuuden idän jumalista.
Se ei ole lainkaan totuus.
Monet heistä alkoivat käyttää huumeita.
He tulivat takaisin. Heitä vaivasivat masennus ja riippuvuudet.
Ei kaikkiin mutta moniin nuoriin matka Intiaan vaikutti kielteisesti.
Herra laski sydämellemme taakan rukoilla heidän puolestaan.
Aloimme rukoilla heidän puolestaan vuonna 1999.
Kun Herra antaa rukoustaakan ja ihminen rukoilee, -
saattaa olla, että Hän lähettää hänet sinne myöhemmin.
Aloimme käydä siellä, tavata nuoria yksitellen -
ja jakaa totuutta heidän kanssaan.
On rohkaisevaa nähdä, miten heidän sydämensä avautuvat.
Heillä on monia kysymyksiä Messiaasta, Jeshuasta, -
joista heille ei ole opetettu.
Heille on opetettu, ettei Hän ole juutalaisia vaan muita kansoja varten.
He ovat todella avoimia sanomalle Jeshuasta Intiassa, -
avoimempia kuin täällä Israelissa, jossa Jeshuaa vastustetaan.
Aloimme viedä nuorten israelilaisten ja kansojen uskovien tiimejä.
Heillä on taakka ja myötätunto -
tavoittaa Israelin huoneen kadonneet lampaat.
Kaksi vuotta sitten Herra vei näyn askelta pidemmälle.
Kertoisitko siitä?
Herra käski aloittaa koulutuksen tavoittavan työn keskuksessa.
Siellä nuoret Israelista ja muualta maailmasta -
saavat koulutusta ja voivat samalla tavoittaa nuoria turisteja.
Kohtaamistamme turisteista valtaosa on Israelista, -
mutta heitä tulee myös kansoista.
Kaksi vuotta sitten Herra kehotti meitä ostamaan erään rakennuksen.
Ostimme sen keskukseksi. Kutsumme sitä Auringonnousu-rakennukseksi.
Siinä oli vain yksi kerros. Rakensimme kaksi kerrosta lisää.
Se on tukikohtamme.
Varustamme nuoria tavoittamaan nuoria turisteja.
Chantal suunnitteli kauniin rakennuksen Himalajan vuoristoon.
Talo Himalajalla on jokaisen juutalaisen brooklynilaispojan unelma.
Jos uskot sen, minulla olisi Brooklynissa silta myytävänä.
Rakensimme talon. Chantal suunnitteli kauniin talon.
Rakennus palvelee uskovien koulutuskeskuksena -
ja majakkana israelilaisille.
He rakastavat "energiaamme" ja "ilmapiiriämme".
Olette kuulleet Schindlerin listasta. Minulla on Stewartin lista.
Listalla on yli 600 nuoren israelilaisen nimet.
Lisäksi on kymmeniä kansoista. Miten pääset listalle?
Meidän tai tiimimme pitää rakastaa sinua -
ja jakaa sinulle hyvän sanoman Jeshuasta. Pyhä Henki toimi.
Olen päättänyt rukoilla näiden nuorten puolesta jatkuvasti.
Nuorten, kuten Avital, Oded, Noah, Ori, Sherry ja Tal.
Tahdon kutsua sinutkin mukaan.
Ehkei sinulla ole tilaisuutta palvella nuoria israelilaisia, -
mutta voit tehdä niin Reach Initiativen Operaatio Jakovin kautta.
Voit rukoilla Stewartin listan puolesta. Nimiä on kohta yli tuhat.
Uskot varmasti kuten minä, että rukous todella vaikuttaa.
Jumala tuntee henkilöt, jotka ovat listalla.
Lisää Stewartin lista rukouslistallesi ja muista rukouksin nuoria.
He ovat kuulleet evankeliumin, ja Jumala tekee työtä heissä.
Auringonnousu tunnetaan messiaanisena yhteisönä.
Yhteisö-sana on hyvin tärkeä, -
koska nuorista todella tulee yhteisö. Heistä tulee perhe.
Se vetoaa nuoriin uskosta osattomiin israelilaisiin, -
jotka tulevat Auringonnousuun.
Ihmiset, joille puhumme ja joita kosketamme, muuttuvat -
ja tulevat kosketetuiksi. Myös nuoret uskovat, -
jotka tulevat Auringonnousuun, kokevat jotakin erityistä.
Usein he palaavat kotiin muuttuneina.
Luemme sitaatteja joiltakin nuorilta.
Herut Israelista kirjoittaa: -
"Kokemukseni Auringonnousussa merkitsee minulle paljon.
Sain työkaluja ihmisten tavoittamiseen ja Jeshuasta kertomiseen.
Ymmärrän paremmin, mitä toverini etsivät -
ja miten rakastaa heitä Valtakuntaan."
Or Israelista kirjoittaa: -
"Uusi testamentti tuli minulle elävämmäksi kuin koskaan aiemmin.
Koin eläväni sitä todeksi aivan kuin Jeshuan opetuslapset aikanaan.
Jeshuan läsnäolo tuli todelliseksi.
Koin, että lähdin Hänen kanssaan joka päivä etsimään ja pelastamaan -
Israelin kadonneita lapsia."
Rukoilkaa kanssamme näiden nuorten israelilaisuskovien puolesta -
ja kansojen uskovien puolesta, jotta intohimo Jeshuaa kohtaan -
ja myötätunto Israelin ja kansojen kadonneita lampaita kohtaan -
saisi jatkua.
Kiitos, että saimme tulla olohuoneisiinne.
Kiitämme Marttia ja Mirjaa sekä TV7-tiimiä.
Rukoillaan yhdessä tässä hetkessä.
Avinu malkeinu, Isämme ja Kuninkaamme.
Kiitos rakastavasta läsnäolostasi elämässämme.
Kiitos, että lähetit Jeshuan kuolemaan syntiemme edestä, -
juutalaiskansan ja muiden kansojen syntien edestä.
Hän nousi kuolleista. Kaikilla Häneen uskovilla on uusi, ikuinen elämä -
ja päivittäin mahdollisuus olla yhteydessäsi ja tehdä työtä kanssasi.
Rukoilen jokaisen katsojan puolesta.
Anna heidän kokea rakkautesi heitä kohtaan tuoreella tavalla.
Suo heidän antaa rakkauden virrata ulos heistä uusilla tavoilla.
Isä, rukoilemme yhdessä Valko- Venäjän- ja Intian-työn puolesta.
Nosta jatkossakin miehiä ja naisia, -
jotka ovat täynnä Henkeäsi ja joista myötätuntosi vuotaa ylitse, -
tavoittamaan Israelin huoneen kadonneita lampaita -
Israelissa, Intiassa, Valko-Venäjällä ja kaikkialla maailmassa -
Jeshuan nimessä, aamen. Kiitos ja shalom Jerusalemista!
Suomennos: Marianne Tenetz